**Milă pentru cerșetor**

*Maria Filipoiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cerșetorul de la stradă

strânge lacrimi în bărbie;

demnitatea să nu-i vadă,

cel care-i dă blasfemie.

Timid, ridică privirea

la cine-i dăruie un leu.

În gând duce mulțumirea

cu rugăciuni, la Dumnezeu.

Alții îi întind o pâine,

cu milă de la Tatăl Sfant,

să-și ducă de azi pe mâine,

povara vieții pe pământ.

Sau o haină, ce-i de prisos,

îi dă om de omenie;

o iarnă cu timp friguros

să nu-l ducă-n veșnicie.

De-i bătrân și neputincios,

îl sprijină și-l mângâie

om cu suflet mărinimos;

pentru sfântă-mpărăție.

Pe creștetul de ani mulți nins,

mâna milei de i-o așezi,

în suflet blând îți lasă scris:

„Pe Dumnezeu în rai să-l vezi!"

Iar de nu ai să-i dai nimic,

să nu îl umilești mai rău!

Că-n sufletul lui e vrednic,

să poarte-al lumii păcat greu.

A fost părinte iubitor,

cât a fost tânăr și-a muncit.

Dar e bătrân și cerșător,

iar fiii, toți l-au părăsit.

Au plecat, s-au dus în lume,

să-și facă traiul mai ușor.

Părăsind rădăcini bune,

părinților le-au lăsat dor.

Arată-ți sufletul, om bun,

pe lângă cerșător când treci!

Că nu știi cum îți va fi drum

și cum ți-a fost scris să sfârșești!

Eu mi-am pus sufletu-n versuri

și lacrimile în condei,

să ferec patima urii

sau să-i dau cămașa milei.

Autor, Maria Filipoiu